cometadata/datacite-titles-descriptions-related-identifiers huggingface dataset:
DOI: 10.14457/tu.the.2016.1595
title: การใช้เฟซบุ๊คเพื่อการสื่อสารกับผู้อ่านของร้านนายอินทร์

description: การค้นคว้าอิสระเรื่อง “การใช้เฟซบุ๊คเพื่อการสื่อสารกับผู้อ่านของร้านนายอินทร์” มีวัตถุประสงค์ในการศึกษา ดังนี้1.เพื่อศึกษาวิธีการใช้เฟซบุ๊คของร้านนายอินทร์ในการสื่อสารกับผู้อ่าน2.เพื่อศึกษาความคิดเห็นของผู้อ่านในการใช้เฟซบุ๊คของร้านนายอินทร์ในการศึกษาครั้งนี้เป็นการวิจัยเชิงคุณภาพ (Qualitative Research) โดยการสัมภาษณ์เชิงลึก (In-Depth Interview) และสัมภาษณ์แบบสนทนากลุ่ม (Focus Group) จากการศึกษาข้อมูลเชิงปฐมภูมิ (Primary Data) ที่ได้มาจากการสัมภาษณ์กลุ่มตัวอย่างที่เป็นผู้บริหารสายงานค้าปลีก บริษัท อมรินทร์ บุ๊ค เซ็นเตอร์ จำกัด (ร้านนายอินทร์) และฝ่ายการตลาดฯที่ดูแลในส่วนของ Social Media เฟซบุ๊คร้านนายอินทร์ และได้ทำการเก็บรวบรวมข้อมูลเพื่อศึกษาความคิดเห็นของผู้อ่านของร้านนายอินทร์ และข้อมูลทุติยภูมิ (Secondary Data) จากการศึกษาข้อมูลในหน้าเฟซบุ๊คร้านนายอินทร์ โดยมีรูปแบบการนำเสนอผลการศึกษาด้วยวิธีการบรรยายเชิงพรรณนา (Descriptive Analysis)ผลการศึกษาพบว่าเฟซบุ๊คเป็นช่องทางสำคัญที่ร้านนายอินทร์ใช้ติดต่อสื่อสารกับกลุ่มผู้อ่านเป็นสื่อที่มีการตอบรับจากนักอ่านด้วยยอด like ของแฟนเพจรวมทั้งสิ้นกว่า 458,400 like โดยที่ Facebook content ของร้านนายอินทร์ แบ่งเป็น 4 ส่วนหลักส่วนแรกเรียกว่า Entertainment เป็นการโพสท์เนื้อหาเพื่อความสุขความสนุก คอนเทนต์ที่เห็นแล้วยิ้มคลายเครียดให้กับนักอ่าน ส่วนที่สองเรียกว่า Inspire เป็นการโพสท์ช่วยสร้างแรงบันดาลใจ ให้กำลังใจ และการกระตุ้นส่วนที่สามเรียกว่า Form คือการโพสท์สินค้าเป็นประจำในทุกวัน เช่น เป็นการโพสท์หนังสือส่วนที่สี่เรียกว่า Indicate เป็นการโพสท์แบบให้ประโยชน์ต่อนักอ่าน สาระความรู้โดยที่กลุ่มนักอ่านมีความคิดเห็นต่อการใช้เฟซบุ๊คร้านนายอินทร์ว่าการที่เลือกกด Like เฟซบุ๊คร้านนายอินทร์ เพราะเฟซบุ๊คมีการอัพเดทตลอดเวลา และมีความเป็นกันเอง และเอาไว้ติดตามหนังสือ Hi-Light หนังสือออกใหม่ เพราะจะทำให้ทราบได้ว่าตอนนี้มีหนังสือเล่มไหนออกใหม่ หรือเล่มไหนที่เป็นหนังสือแนะนำขายดี ซึ่งมีความสอดคล้องกับการที่ทีมงานได้ตั้งเป้าหมายไว้ โดยใช้พื้นที่บนเฟซบุ๊ค ให้เป็นบ้านที่ไว้เป็นพื้นที่สื่อสารระหว่างกันของเจ้าบ้าน สร้างความรู้สึกคุ้นเคยผ่านการสื่อสารกันในลักษณะนี้ จนทำให้นักอ่านเกิดความผูกพันกับเฟซบุ๊คร้านนายอินทร์ ผ่านการร่วมสนุก กดไลค์กดแชร์ หรือกดถูกใจ ตามเนื้อหาที่ตนเองชอบร้านนายอินทร์มีการกำหนดทิศทางและการวางแผนการใช้เฟซบุ๊คเพื่อการสื่อสารกับผู้อ่านในหลายบทบาท จากเดิมเฟซบุ๊คถูกใช้เป็นเพียงช่องทางการโพสท์สินค้าเพื่อประชาสัมพันธ์และสร้างยอดขาย แต่จากการค้นคว้างานวิจัยครั้งนี้ ได้มาซึ่งข้อมูลที่บ่งบอกได้ว่าบทบาทของเฟซบุ๊คสามารถอธิบายได้เป็น 4 ประเด็น คือ1.ด้านการสร้างเครือข่ายความสัมพันธ์ต่อนักอ่านและลูกค้า2.จากมุมมองผู้บริหารพบว่าการนำเฟซบุ๊คมาใช้นั้นเป็นกลยุทธ์ในการ transition ของอมรินทร์เพื่อเข้าสู่นโยบาย Omni-Media & Omni Channel อย่างสมบูรณ์ 3.เป็นบทบาทในการต่อยอดและกำหนดทิศทางการสร้างพื้นที่ Lifestyle Bookstore เป็นผลจากความต้องการของนักอ่านที่ต้องการความใหม่จากธุรกิจร้านหนังสือ นับเป็นการสร้าง Customer Experience เชื่อมโยงกับช่องทาง offline ปรับร้านให้เป็น “พื้นที่ขายประสบการณ์” 4.การใช้เฟซบุ๊คเป็นช่องทางการสืบสานปรัชญาในการดำเนินธุรกิจของร้านนายอินทร์
DOI: 10.14457/tu.the.2016.1596
title: การเปิดรับเครื่องมือการสื่อสารและปัจจัยที่ส่งผลต่อการเลือกซื้อยาเม็ดคุมกำเนิด ณ ร้านขายยาในเขตกรุงเทพมหานครฯ

description: การศึกษาเรื่อง “การเปิดรับเครื่องมือการสื่อสารและปัจจัยที่ส่งผลต่อการเลือกซื้อยาเม็ดคุมกำเนิด ณ ร้านขายยาในเขต กรุงเทพมหานครฯ” การศึกษาครั้งนี้ ศึกษาถึง การเปิดรับเครื่องมือการสื่อสารและปัจจัยที่ส่งผลต่อการเลือกซื้อยาเม็ดคุมกำเนิด ณ ร้านขายยาใน เขต กรุงเทพมหานครฯ โดยนำปัจจัยของลักษณะทางประชากร ได้แก่ อายุ สถานภาพสมรส ระดับการศึกษา และรายได้เฉลี่ยต่อเดือน มาเป็นตัวแปรในการศึกษา และการวิจัยครั้งนี้ มีวัตถุประสงค์ ดังนี้1.เพื่อศึกษาลักษณะทางประชากร การเปิดรับเครื่องมือการสื่อสาร ปัจจัยที่มีผลต่อการเลือกซื้อยาเม็ดคุมกำเนิด 2.เพื่อศึกษาความแตกต่างระหว่างลักษณะทางประชากรกับการเปิดรับเครื่องมือการสื่อสารของยาเม็ดคุมกำเนิด3.เพื่อศึกษาความแตกต่างระหว่างลักษณะทางประชากรกับปัจจัยที่ส่งผลต่อการเลือกซื้อยาเม็ดคุมกำเนิดการวิจัยครั้งนี้เป็นการศึกษาการวิเคราะห์เชิงปริมาณ (Quantitative Research) ดำเนินงานวิจัยเชิงสำรวจ ( Survey Research Design ) โดยเก็บข้อมูลเพียงครั้งเดียว ( Cross-sectional Study) มีเครื่องมือคือแบบสอบถาม ( Questionnaire ) และนำไปแจกให้กับกลุ่มตัวอย่างและเก็บคืน เป็นเครื่องมือในการเก็บรวบรวมข้อมูลโดยให้กลุ่มตัวอย่างเป็นผู้ตอบแบบสอบถามด้วยตนเอง ( Self – Administered Questionnaire ) โดยประชากรที่ใช้ในการวิจัย คือ กลุ่มผู้บริโภคเพศหญิง อายุ 18 ขึ้นไป ที่เคยใช้ผลิตภัณฑ์ยาเม็ดคุมกำเนิด และพักอาศัยอยู่ในเขตกรุงเทพมหานคร ทั้งนี้ผู้ศึกษาดำเนินการเก็บข้อมูลจากกลุ่มตัวอย่างจำนวนทั้งสิ้น 300 คนผลการศึกษาเรื่อง “การเปิดรับเครื่องมือการสื่อสารและปัจจัยที่ส่งผลต่อการเลือกซื้อยาเม็ดคุมกำเนิด ณ ร้านขายยา เขตกรุงเทพมหานคร” พบว่าลักษณะทางประชากร ของกลุ่มตัวอย่างที่เป็นกลุ่มผู้บริโภคเพศหญิงที่เคยใช้ผลิตภัณฑ์ยาเม็ดคุมกำเนิด และพักอาศัยอยู่ในเขตกรุงเทพมหานคร ส่วนใหญ่มีอายุระหว่าง 24-28 ปี มีสถานภาพที่ยังเป็นโสด มีการศึกษาอยู่ในระดับปริญญาตรี มีรายได้ส่วนตัวต่อเดือน 10,001-20,000 บาท มากที่สุด ผลการศึกษาเรื่องการเปิดรับเครื่องมือการสื่อสารของกลุ่มตัวอย่าง พบว่า การรับรู้เครื่องมือการสื่อสารยาเม็ดคุมกำเนิดของกลุ่มตัวอย่างโดยภาพรวม มีการรับรู้เครื่องมือการสื่อสารในระดับปานกลาง โดยมีการรับรู้เครื่องมือสื่อสารประเภทการส่งเสริมการขายมากที่สุด รองลงมามีการรับรู้เครื่องมือสื่อสารประเภทการขายโดยบุคคล และมีการรับรู้เครื่องมือสื่อสารประเภทโฆษณาน้อยที่สุด ตามลำดับ ผลการศึกษาข้อมูลปัจจัยที่ส่งผลต่อการเลือกซื้อยาเม็ดคุมกำเนิดของกลุ่มตัวอย่าง พบว่า ปัจจัยที่ส่งผลต่อการเลือกซื้อยาเม็ดคุมกำเนิดของกลุ่มตัวอย่างโดยรวม อยู่ในระดับความสำคัญมาก ส่วนใหญ่ขึ้นอยู่กับแหล่งการค้า (ร้านขายยา)มากทีสุด รองลงมาขึ้นอยู่กับแหล่งประสบการณ์ แหล่งสาธารณะและแหล่งบุคคล มีค่าน้อยที่สุด ตามลำดับผลการทดสอบสมมติฐาน พบว่า1. อายุ สถานภาพสมรสที่แตกต่างกัน มีการเปิดรับเครื่องการสื่อสารยาเม็ดคุมกำเนิดไม่แตกต่างกัน2.ระดับการศึกษา รายได้ที่แตกต่างกัน มีการเปิดรับเครื่องการสื่อสารยาเม็ดคุมกำเนิดแตกต่างกัน3.สถานภาพสมรสแตกต่างกัน มีปัจจัยที่มีผลต่อการเลือกซื้อยาเม็ดคุมกำเนิดไม่แตกต่างกัน4. อายุ ระดับการศึกษา และรายได้ที่แตกต่างกัน มีปัจจัยที่มีผลต่อการเลือกซื้อยาเม็ดคุมกำเนิดแตกต่างกัน
DOI: 10.14457/tu.the.2016.1597
title: การนำเสนอเนื้อหาความงามและผลิตภัณฑ์เครื่องสำอางผ่านเครือข่ายสังคมออนไลน์โดยบิวตี้บล็อกเกอร์ (beauty blogger)

description: การวิจัยเรื่อง “การนำเสนอเนื้อหาความงามและผลิตภัณฑ์เครื่องสำอางผ่านเครือข่ายสังคมออนไลน์โดยบิวตี้บล็อกเกอร์ (Beauty Blogger)” เป็นการวิจัยเชิงคุณภาพ (Qualitative research) โดยมีวัตถุประสงค์การศึกษาเพื่อศึกษาเนื้อหาเกี่ยวกับเครื่องสำอางและผลิตภัณฑ์ความงามที่บิวตี้บล็อกเกอร์สื่อสารผ่านเครือข่ายสังคมออนไลน์ และเปรียบเทียบเนื้อหาเกี่ยวกับเครื่องสำอางและผลิตภัณฑ์ความงามที่บิวตี้บล็อกเกอร์สื่อสารผ่านเครือข่ายสังคมออนไลน์ โดยเก็บข้อมูลจากการนำเสนอเนื้อหาผ่านทางเฟซบุ๊ก อินสตาแกรม และยูทูบจากบิวตี้บล็อกเกอร์จำนวน 5 ท่าน ได้แก่ Pearypie, หญิงแย้, SP Saypan, Nune noppaluck และ Nina BeaytyWorld ตั้งแต่วันที่ 1 เมษายน พ.ศ. 2560 ถึงวันที่ 30 เมษายน พ.ศ. 2560 จำนวน 927 โพสต์จากผลการศึกษาพบว่า เนื้อหาประเภทการแบ่งปันเรื่องราวต่างๆ ที่เกิดขึ้นในแต่ละวัน (Good Story) เป็นเนื้อหาที่บิวตี้บล็อกเกอร์นำเสนอมากที่สุด และการนำเสนอเรื่องราวที่เป็นประเด็นหรือกระแสในสังคม (Viral) เป็นประเภทเนื้อหาที่ปรากฏน้อยที่สุด สำหรับช่องทางในการนำเสนอเนื้อหานั้น จากที่มีการนำเสนอในช่วงเวลาที่ศึกษาพบว่า มีการนำเสนอผ่านเครือข่ายสังคมออนไลน์ เฟซบุ๊กมากที่สุด รองลงมา ได้แก่ เครือข่ายสังคมออนไลน์อินสตาแกรม และเครือข่ายสังคมออนไลน์ยูทูบ ตามลำดับ และการตอบสนองจากผู้รับสาร พบว่า บนเครือข่ายสังคมออนไลน์เฟซบุ๊ก การนำเสนอเรื่องราวที่เป็นประเด็นหรือกระแสในสังคม (Viral) มีค่าเฉลี่ยการตอบสนองต่อโพสต์มากที่สุด และการแบ่งปันเรื่องราวต่างๆ ที่เกิดขึ้นในแต่ละวัน (Good Story) มีค่าเฉลี่ยการตอบสนองน้อยที่สุด การตอบสนองบนเครือข่ายสังคมออนไลน์อินสตาแกรม พบว่า เนื้อหาเกี่ยวกับการสอน เทคนิควิธีต่างๆ (How to) มีค่าเฉลี่ยการตอบสนองต่อโพสต์มากที่สุด และการนำเสนอข้อมูล ข่าวสารทั่วไป (Give Information) มีค่าเฉลี่ยการตอบสนองน้อยที่สุด ในขณะที่ไม่มีการนำเสนอเรื่องราวที่เป็นประเด็นหรือกระแสในสังคม (Viral) บนเครือข่ายสังคมออนไลน์อินสตาแกรม และเครือข่ายสังคมออนไลน์ยูทูบ พบว่า เนื้อหาที่ให้ความบันเทิง สร้างอารมณ์ขัน (Amaze) มีค่าเฉลี่ยการตอบสนองต่อโพสต์มากที่สุด และเนื้อหาเกี่ยวกับการแนะนำ (Review) มีค่าเฉลี่ยการตอบสนองน้อยที่สุด ในขณะที่ไม่มีการนำเสนอข้อมูล ข่าวสารทั่วไป (Give Information), แบ่งปันเรื่องราวต่างๆ ที่เกิดขึ้นในแต่ละวัน (Good Story), เนื้อหาที่ให้ผู้ติดตามมีส่วนร่วม (Activity) และการนำเสนอเรื่องราวที่เป็นประเด็นหรือกระแสในสังคม (Viral) บนเครือข่ายสังคมออนไลน์ยูทูบ
DOI: 10.14457/tu.the.2016.1598
title: ปัจจัยที่มีผลต่อการตัดสินใจเลือกศึกษาในระดับอุดมศึกษาที่คณะสถาปัตยกรรมศาสตร์และการผังเมือง มหาวิทยาลัยธรรมศาสตร์ของนักศึกษาระดับปริญญาตรี ชั้นปีที่ 1

description: การศึกษาวิจัยนี้ มีวัตถุประสงค์เพื่อศึกษาปัจจัยส่วนบุคคล ปัจจัยด้านการสื่อสาร และปัจจัยส่วนประสมทางการตลาด 7P’s สำหรับธุรกิจบริการที่มีผลต่อการตัดสินใจเลือกศึกษาในระดับอุดมศึกษาที่คณะสถาปัตยกรรมศาสตร์และการผังเมือง มหาวิทยาลัยธรรมศาสตร์ ของนักศึกษาระดับปริญญาตรี ชั้นปีที่ 1 เป็นการวิจัยเชิงปริมาณ (Quantitative Research) โดยใช้รูปแบบการศึกษาเป็นการวิจัยเชิงสำรวจ (Survey Research) และใช้แบบสอบถาม (Questionnaire) เป็นเครื่องมือในการเก็บข้อมูล โดยให้กลุ่มตัวอย่างเป็นผู้ตอบแบบสอบถามด้วยตนเอง (Self-Administered Questionnaire) ซึ่งกลุ่มตัวอย่างในครั้งนี้ คือ นักศึกษาปริญญาตรี ชั้นปีที่ 1 คณะสถาปัตยกรรมศาสตร์และการผังเมือง มหาวิทยาลัยธรรมศาสตร์ ทุกสาขา ที่กำลังศึกษา ในปีการศึกษา 2559 จำนวน 204 คน ผลการศึกษาพบว่า กลุ่มตัวอย่างส่วนใหญ่เป็นเพศหญิงมากกว่าเพศชาย ใช้เกรดเฉลี่ยที่ยื่นเข้าศึกษาอยู่ระหว่าง 3.00-3.49 มีภูมิลำเนาอยู่ในกรุงเทพมหานครและปริมณฑล จบการศึกษาจากโรงเรียนรัฐที่สอนด้วยหลักสูตรภาษาไทย มีรายได้เฉลี่ยต่อเดือนของครอบครัว 50,000-100,000 บาท และมีจำนวนสมาชิกในครอบครัวที่กำลังศึกษาอยู่อีก 1 คน มีการเปิดรับสื่อประชาสัมพันธ์จากทั้งสื่อภายในและสื่อภายนอกที่เกี่ยวข้องกับคณะสถาปัตยกรรรมศาสตร์และการผังเมือง มหาวิทยาลัยธรรมศาสตร์ ในระดับมาก โดยผ่านทางสื่อออนไลน์มากที่สุด และให้ความสำคัญต่อปัจจัยส่วนประสมทางการตลาด 7P’s สำหรับธุรกิจบริการ ในปัจจัยด้านบุคลากร (Personal) มากที่สุด รองลงมาคือปัจจัยด้านสถาบัน / หลักสูตร (Product) ปัจจัยด้านหลักฐานการกายภาพ (Physical Evidence) ปัจจัยด้านกระบวนการบริการ (Process) ในระดับมาก สำหรับการทดสอบสมมติฐาน พบว่า เพศ ภูมิลำเนา ประเภทของโรงเรียนที่จบการศึกษาที่แตกต่างกัน ไม่มีผลต่อการเปิดรับสื่อประชาสัมพันธ์ทั้งสื่อภายในและสื่อภายนอก ส่วนเกรดที่ยื่นเข้าศึกษา หลักสูตรที่ศึกษา รายได้เฉลี่ยต่อเดือนของครอบครัวที่แตกต่างกัน จะมีการเปิดรับสื่อภายนอกแตกต่างกัน และจำนวนสมาชิกในครอบครัวที่กำลังศึกษาที่แตกต่างกันจะมีการเปิดรับสื่อภายในแตกต่างกัน ที่ระดับนัยสำคัญทางสถิติ .05  (P-value &lt; .05) และยังพบว่า ในความแตกต่างของปัจจัยส่วนบุคลกับปัจจัยส่วนประสมทางการตลาด 7P’s สำหรับธุรกิจบริการนั้น เพศ และประเภทของโรงเรียนที่จบการศึกษาที่แตกต่างกัน จะไม่มีความแตกต่างกันในการให้ความสำคัญกับปัจจัยส่วนประสมทางการตลาด 7P’s สำหรับธุรกิจบริการ แต่เกรดเฉลี่ยที่ยื่นเข้าศึกษา ภูมิลำเนา หลักสูตรที่จบการศึกษา รายได้เฉลี่ยต่อเดือนของครอบครัว และจำนวนสมาชิกในครอบครัวที่กำลังศึกษาที่แตกต่างกัน จะมีการให้ความสำคัญของปัจจัยส่วนประสมทางการตลาด7P’s สำหรับธุรกิจบริการแตกต่างกัน ในประเด็นปัจจัยด้านสถาบัน/หลักสูตร ปัจจัยด้านการส่งเสริมการตลาด ปัจจัยด้านกระบวนการบริการ ปัจจัยด้านหลักฐานทางกายภาพ ปัจจัยด้านสถานที่ตั้ง และปัจจัยด้านบุคลากร ตามแต่ละตัวแปรในปัจจัยส่วนบุคคล ที่ระดับนัยสำคัญทางสถิติ .05  (P-value &lt; .05)
DOI: 10.14457/tu.the.2016.1599
title: การเปิดรับและความพึงพอใจในแอปพลิเคชัน My Thairath ของผู้บริโภคในเขตกรุงเทพมหานคร

description: การวิจัยครั้งนี้เป็นการวิจัยเชิงปริมาณ (Quantitative) มีรูปแบบของการวิจัยเชิงสำรวจ (Survey Research) และใช้แบบสอบถาม (Questionnaire) เป็นเครื่องมือในการเก็บข้อมูล โดยศึกษาผู้ที่เปิดรับแอปพลิเคชัน My Thairath ในสมาร์ตโฟน และอายุตั้งแต่ 18 ปีขึ้นไป และอาศัยในเขตกรุงเทพมหานครจากผลการศึกษาพบว่า ลักษณะทางประชากรของกลุ่มตัวอย่างที่เป็นผู้ที่เปิดรับแอปพลิเคชัน My Thairath ในสมาร์ตโฟน และอายุตั้งแต่ 18 ปีขึ้นไป ในเขตกรุงเทพมหานคร ส่วนใหญ่เป็นเพศหญิงมากกว่าเพศชาย มีอายุไม่เกิน 20 ปี มีการศึกษาสูงสุดต่ำกว่าระดับปริญญาตรี ทั้งยังเป็นนักเรียนและนักศึกษา และมีรายได้เฉลี่ยต่อเดือนต่ำกว่า 15,000 บาท เป็นผู้ที่เปิดรับแอปพลิเคชัน My Thairath ในสมาร์ตโฟน ส่วนใหญ่รู้จักแอปพลิเคชัน My Thairath ผ่านช่องทางสื่อออนไลน์ เช่น เว็บไซด์ไทยรัฐ เว็บไซด์อื่นทั่วไป มากที่สุด ในส่วนของการเปิดรับการใช้งานเนื้อหาของแอปพลิเคชัน   My Thairath พบว่า โดยรวมผู้ใช้งานแอปพลิเคชัน My Thairath ใช้งานอยู่ในระดับปานกลาง โดยใช้งานบนเนื้อหาในกลุ่มของข่าวและเหตุการณ์ปัจจุบันและหมวด “ข่าว” และหมวด “คอลัมน์” กลุ่มของรายการโทรทัศน์ (ไทยรัฐทีวี) อยู่ในระดับมาก สำหรับความพึงพอใจต่อแอปพลิเคชัน My Thairath พบว่ากลุ่มตัวอย่างที่เป็นผู้ที่เปิดรับแอปพลิเคชัน My Thairath ในสมาร์ตโฟน ส่วนใหญ่มีความพึงพอใจต่อแอปพลิเคชัน My Thairath โดยรวมอยู่ในระดับมาก โดยมีความพึงพอใจต่อการใช้งานในกลุ่มของข่าวและเหตุการณ์ปัจจุบัน มากที่สุด ในประเด็นการนำเสนอข่าวที่มีความความรวดเร็วหรือทันเหตุการณ์ มีความพึงพอใจต่อการใช้งานในกลุ่มของรายการโทรทัศน์ (ไทยรัฐทีวี) อยู่ในระดับมากในประเด็นคุณภาพของรายการที่รับชมมีความคมชัด มีความพึงพอใจต่อการใช้งานในกลุ่มของปกิณกะ บันเทิง อยู่ในระดับมากในประเด็นเป็นช่องทางที่ช่วยลดค่าใช้จ่ายในการติดตามสื่อผ่านช่องทางอื่น ๆ ความสัมพันธ์ของพฤติกรรมการเปิดรับการใช้เนื้อหาในแอปพลิเคชัน My Thairathได้แก่ การใช้งานในกลุ่มของข่าวและเหตุการณ์ปัจจุบัน กลุ่มของรายการโทรทัศน์ (ไทยรัฐทีวี) และกลุ่มของปกิณกะ บันเทิง กับความพึงพอใจต่อแอปพลิเคชัน My Thairath ได้แก่ ความพึงพอใจต่อเนื้อหาการใช้งานในกลุ่มของข่าวและเหตุการณ์ปัจจุบัน กลุ่มของรายการโทรทัศน์ (ไทยรัฐทีวี) และกลุ่มของปกิณกะ บันเทิง พบว่า โดยรวมพฤติกรรมการเปิดรับการใช้งานเนื้อหาในแอปพลิเคชัน My Thairath มีความสัมพันธ์กับความพึงพอใจต่อแอปพลิเคชัน My Thairath โดยความสัมพันธ์ดังกล่าวมีค่าเป็นบวก หมายความว่า เมื่อมีการเปิดรับการใช้งานเนื้อหาในแอปพลิเคชัน My Thairath ในปริมาณมาก ก็จะมีความพึงพอใจต่อแอปพลิเคชัน My Thairath มาก โดยมีความสัมพันธ์กันในระดับสูง
DOI: 10.14457/tu.the.2016.1600
title: ความสัมพันธ์ระหว่างความคาดหวัง การเปิดรับ และความพึงพอใจที่มีต่อแอปพลิเคชัน JOOX

description: การวิจัยเรื่อง “ความสัมพันธ์ระหว่างความคาดหวัง การเปิดรับ และความพึงพอใจที่มีต่อแอปพลิเคชัน JOOX” จัดทำโดยการวิจัยเชิงสำรวจ เก็บข้อมูลจากกลุ่มตัวอย่างจำนวน 300 คน ผลการวิจัยพบว่า กลุ่มตัวอย่างส่วนใหญ่เป็นเพศหญิง วัยทำงานตอนต้น ช่วงอายุ 25-34 ปี การศึกษาระดับปริญญาตรี เป็นพนักงานบริษัทเอกชน รายได้ส่วนตัว 20,001-30,000 บาทต่อเดือน ส่วนใหญ่มีความคาดหวังโดยรวมก่อนการเปิดรับแอปพลิเคชัน JOOX ในระดับมาก (x̅ = 4.04) โดยมีความคาดหวังด้านการรักษาความเป็นส่วนตัว (x̅ = 4.31) และด้านช่องทางการจัดจำหน่าย (x̅ = 4.25) ในระดับมากที่สุด และมีความคาดหวังในด้านผลิตภัณฑ์ (x̅ = 4.13) ด้านราคา (x̅ = 3.98) ด้านการส่งเสริมการตลาด (x̅ = 3.78) และด้านการให้บริการส่วนบุคคล (x̅ = 3.69) ในระดับมาก โดยส่วนใหญ่เปิดรับผ่านสมาร์ตโฟน ระบบปฏิบัติการ iOS และเปิดรับโดยเฉลี่ย 8 ครั้ง/สัปดาห์ ในช่วงเวลา 18.01-24.00 น. มากที่สุด และเปิดรับ 1-2 ชั่วโมงในแต่ละครั้ง ส่วนใหญ่เปิดฟังเพลงไทยสากล และใช้ฟีเจอร์ดาวน์โหลดเพลงมาฟังแบบออฟไลน์มากที่สุด ในด้านความพึงพอใจหลังการเปิดรับพบว่า ส่วนใหญ่มีความพึงพอใจโดยรวมในระดับมาก (x̅ = 3.95) โดยมีความพึงพอใจด้านช่องทางการจัดจำหน่าย ในระดับมากที่สุด (x̅ = 4.23) และมีความพึงพอใจระดับมากสำหรับด้านผลิตภัณฑ์ (x̅ = 4.02) ด้านการรักษาความเป็นส่วนตัว (x̅ = 4.00) ด้านราคา (x̅ = 3.87) ด้านการส่งเสริมการตลาด (x̅ = 3.78) และด้านการให้บริการส่วนบุคคล (x̅ = 3.65) ส่วนใหญ่มีแนวโน้มความตั้งใจในการเปิดรับในระดับมาก (x̅ = 4.08) ผลการทดสอบสมมติฐานการวิจัยพบว่า ความคาดหวังโดยรวมและรายด้านก่อนการเปิดรับไม่มีความสัมพันธ์กับความถี่ในการเปิดรับแอปพลิเคชัน JOOX และความถึ่ในการเปิดรับไม่มีความสัมพันธ์กับความพึงพอใจโดยรวมและรายด้านหลังการเปิดรับ ทั้งนี้ ความคาดหวังโดยรวมก่อนการเปิดรับและความพึงพอใจโดยรวมหลังการเปิดรับแอปพลิเคชัน JOOX มีความแตกต่างกันอย่างมีนัยสำคัญทางสถิติที่ระดับ 0.01 โดยที่ระดับค่าเฉลี่ยของความคาดหวังโดยรวมก่อนการเปิดรับ มากกว่า ความพึงพอใจโดยรวมหลังการเปิดรับแอปพลิเคชัน JOOX
DOI: 10.15785/sbgrid/573
title: X-Ray Diffraction data from human Dcytb in substrate-free form, source of 5ZLE structure

description: Small-wedge (5 degrees/crystal) data collected using 5x5 um beam
DOI: 10.5517/ccdc.csd.cc1nx4l9
title: CCDC 1546391: Experimental Crystal Structure Determination

description: Related Article: Huajun Yang,  Jiaxu Zhang,  Min Luo,  Wei Wang,  Haiping Lin,  Youyong Li,  Dongsheng Li,  Pingyun Feng,  Tao Wu|2018|J.Am.Chem.Soc.|140|11189|doi:10.1021/jacs.8b07349
description: An entry from the Cambridge Structural Database, the world’s repository for small molecule crystal structures. The entry contains experimental data from a crystal diffraction study. The deposited dataset for this entry is freely available from the CCDC and typically includes 3D coordinates, cell parameters, space group, experimental conditions and quality measures.
DOI: 10.5517/ccdc.csd.cc1nx4mb
title: CCDC 1546392: Experimental Crystal Structure Determination

description: Related Article: Huajun Yang,  Jiaxu Zhang,  Min Luo,  Wei Wang,  Haiping Lin,  Youyong Li,  Dongsheng Li,  Pingyun Feng,  Tao Wu|2018|J.Am.Chem.Soc.|140|11189|doi:10.1021/jacs.8b07349
description: An entry from the Cambridge Structural Database, the world’s repository for small molecule crystal structures. The entry contains experimental data from a crystal diffraction study. The deposited dataset for this entry is freely available from the CCDC and typically includes 3D coordinates, cell parameters, space group, experimental conditions and quality measures.
DOI: 10.5517/ccdc.csd.cc1nx4nc
title: CCDC 1546393: Experimental Crystal Structure Determination

description: Related Article: Huajun Yang,  Jiaxu Zhang,  Min Luo,  Wei Wang,  Haiping Lin,  Youyong Li,  Dongsheng Li,  Pingyun Feng,  Tao Wu|2018|J.Am.Chem.Soc.|140|11189|doi:10.1021/jacs.8b07349
description: An entry from the Cambridge Structural Database, the world’s repository for small molecule crystal structures. The entry contains experimental data from a crystal diffraction study. The deposited dataset for this entry is freely available from the CCDC and typically includes 3D coordinates, cell parameters, space group, experimental conditions and quality measures.
DOI: 10.5517/ccdc.csd.cc1p0fkp
title: CCDC 1549552: Experimental Crystal Structure Determination

description: Related Article: Huajun Yang,  Jiaxu Zhang,  Min Luo,  Wei Wang,  Haiping Lin,  Youyong Li,  Dongsheng Li,  Pingyun Feng,  Tao Wu|2018|J.Am.Chem.Soc.|140|11189|doi:10.1021/jacs.8b07349
description: An entry from the Cambridge Structural Database, the world’s repository for small molecule crystal structures. The entry contains experimental data from a crystal diffraction study. The deposited dataset for this entry is freely available from the CCDC and typically includes 3D coordinates, cell parameters, space group, experimental conditions and quality measures.
DOI: 10.5517/ccdc.csd.cc1zs2rl
title: CCDC 1840400: Experimental Crystal Structure Determination

description: Related Article: Huajun Yang,  Jiaxu Zhang,  Min Luo,  Wei Wang,  Haiping Lin,  Youyong Li,  Dongsheng Li,  Pingyun Feng,  Tao Wu|2018|J.Am.Chem.Soc.|140|11189|doi:10.1021/jacs.8b07349
description: An entry from the Cambridge Structural Database, the world’s repository for small molecule crystal structures. The entry contains experimental data from a crystal diffraction study. The deposited dataset for this entry is freely available from the CCDC and typically includes 3D coordinates, cell parameters, space group, experimental conditions and quality measures.
DOI: 10.5517/ccdc.csd.cc20j3ym
title: CCDC 1862540: Experimental Crystal Structure Determination

description: Related Article: Brian W. Skelton, George A. Koutsantonis, Campbell F.R. MacKenzie|2018|CSD Communication|||
description: An entry from the Cambridge Structural Database, the world’s repository for small molecule crystal structures. The entry contains experimental data from a crystal diffraction study. The deposited dataset for this entry is freely available from the CCDC and typically includes 3D coordinates, cell parameters, space group, experimental conditions and quality measures.
DOI: 10.5517/ccdc.csd.cc20j490
title: CCDC 1862551: Experimental Crystal Structure Determination

description: Related Article: Huajun Yang,  Jiaxu Zhang,  Min Luo,  Wei Wang,  Haiping Lin,  Youyong Li,  Dongsheng Li,  Pingyun Feng,  Tao Wu|2018|J.Am.Chem.Soc.|140|11189|doi:10.1021/jacs.8b07349
description: An entry from the Cambridge Structural Database, the world’s repository for small molecule crystal structures. The entry contains experimental data from a crystal diffraction study. The deposited dataset for this entry is freely available from the CCDC and typically includes 3D coordinates, cell parameters, space group, experimental conditions and quality measures.
DOI: 10.5517/ccdc.csd.cc20j4d3
title: CCDC 1862554: Experimental Crystal Structure Determination

description: Related Article: Brian W. Skelton, George A. Koutsantonis, Sarah Denton|2018|CSD Communication|||
description: An entry from the Cambridge Structural Database, the world’s repository for small molecule crystal structures. The entry contains experimental data from a crystal diffraction study. The deposited dataset for this entry is freely available from the CCDC and typically includes 3D coordinates, cell parameters, space group, experimental conditions and quality measures.
DOI: 10.5517/ccdc.csd.cc20j4f4
title: CCDC 1862555: Experimental Crystal Structure Determination

description: Related Article: Sam Greatorex, Malcolm A. Halcrow|2018|CSD Communication|||
description: An entry from the Cambridge Structural Database, the world’s repository for small molecule crystal structures. The entry contains experimental data from a crystal diffraction study. The deposited dataset for this entry is freely available from the CCDC and typically includes 3D coordinates, cell parameters, space group, experimental conditions and quality measures.
DOI: 10.14457/tu.the.2016.1602
title: การสร้างตราสินค้าบุคคล ยุทธนา บุญอ้อม "เจ้าพ่อเด็กแนว"

description: การค้นคว้าอิสระเรื่องการสร้างตราสินค้าบุคคล ยุทธนา บุญอ้อม “เจ้าพ่อเด็กแนว” ครั้งนี้ผู้ศึกษาได้ใช้แนวความคิดการบริหารตราสินค้าเชิงกลยุทธ์และการสร้างคุณค่าตราและแนวความคิดเกี่ยวกับการสร้างตราสินค้าบุคคลมาเป็นกรอบในการศึกษา โดยแบ่งการศึกษาเป็น 2 กลุ่ม ตามวัตถุประสงค์การศึกษา ได้แก่ ศึกษาถึงกระบวนการการสร้างตราสินค้าบุคคล ยุทธนา    บุญอ้อม “เจ้าพ่อเด็กแนว” และศึกษาถึงองค์ประกอบหลักที่ส่งผลทำให้ตราสินค้าบุคคล ยุทธนา   บุญอ้อม “เจ้าพ่อเด็กแนว” เกิดประสิทธิผล ผู้ศึกษากำหนดขอบเขตในการศึกษาตั้งแต่เดือนเมษายน ถึงเดือนกรกฎาคม 2560 โดยใช้ระเบียบวิธีวิจัยเชิงคุณภาพโดยการสัมภาษณ์เชิงลึกจากบุคคลที่มีความเกี่ยวข้องโดยตรงทางด้านการสร้างตราสินค้าและผู้ที่มีส่วนเกี่ยวข้องในการร่วมสร้างตราสินค้า ร่วมกับการสังเกตการณ์แบบไม่มีส่วนร่วม ด้วยวิธีการสังเกตการณ์แบบมีโครงสร้าง รวมทั้งใช้วิธีการเก็บรวบรวมข้อมูลเอกสารต่าง ๆ ที่เกี่ยวข้อง เพื่อให้ได้ข้อมูลที่ชัดเจนมากยิ่งขึ้น ผลการค้นคว้าอิสระพบว่า ตราสินค้าบุคคล ยุทธนา บุญอ้อม “เจ้าพ่อเด็กแนว” เกิดขึ้นด้วยความเป็นธรรมชาติ จากการถูกปลูกฝังจากครอบครัวที่ให้ความสำคัญทางด้านความบันเทิง และการใช้ประสบการณ์ทางด้านการทำงานรวมไปถึงความรู้พื้นฐานที่เรียนมา การแสวงหาความรู้แบบไม่หยุดนิ่ง มีความคิดสร้างสรรค์ มุมมองความคิดที่แตกต่างไปจากผู้อื่น จุดเด่นที่เป็นเอกลักษณ์เฉพาะตัว และความสามารถพิเศษทางด้านการสื่อสาร โดยมีกระบวนการในการสร้างตราสินค้าแบ่งออกเป็น 3 ขั้นตอน คือ การให้คำนิยามกับตราสินค้าของตนเอง การสื่อสารตราสินค้าอย่างต่อเนื่องเป็นระบบ และการหลีกเลี่ยงการทำลายตราสินค้าบุคคล รวมไปถึงองค์ประกอบหลักที่สร้างชื่อเสียงให้กับตราสินค้าและส่งผลทำให้ตราสินค้าบุคคล ยุทธนา บุญอ้อม“เจ้าพ่อเด็กแนว” เกิดประสิทธิผล โดยมีทั้งหมด 10 องค์ประกอบ ได้แก่ องค์ประกอบทางด้านความรู้, ประสบการณ์, ตำแหน่ง, การสนับสนุน, ผู้สนับสนุน, การแสดงออกโดยเครื่องหมายสัญลักษณ์, ปฏิกิริยาตอบกลับ, บริบท, ค่านิยมของสังคมและการเชื่อมโยงกับกลุ่มเป้าหมาย นอกจากนี้ยังพบว่า อีกหนึ่งองค์ประกอบที่มีส่วนทำให้ ยุทธนา บุญอ้อม ยังคงรักษาความมีชื่อเสียงหรือดำรงอยู่ได้ในปัจจุบัน คือมุมมองทางด้านความคิดที่แตกต่าง มองภาพในเชิงบวก ไม่หยุดนิ่งโดยการแสวงหาความรู้จากสิ่งรอบตัวอยู่เสมอ ความคิดที่จะพัฒนาตนเองอยู่ตลอดเวลา และความชัดเจนในจุดยืนของตนเองรวมถึงลักษณะการทำงานที่เป็นตัวของตัวเอง สามารถนำจุดเด่นของตนเองที่แตกต่างจากผู้อื่นไปใช้ในการสื่อสาร เพื่อเป็นการเสริมสร้างชื่อเสียงให้กับตราสินค้าบุคคลของตนเองให้เป็นที่รู้จักในวงกว้างมากยิ่งขึ้นมาประยุกต์ใช้ให้เข้ากับการทำงาน การวางตัว ทำให้ ยุทธนา บุญอ้อม ยังคงความมีชื่อเสียงและเป็นที่ยอมรับในสังคม มาเป็นเวลายาวนาน และส่งผลทำให้ตราสินค้าบุคคล ยุทธนา บุญอ้อม “เจ้าพ่อเด็กแนว” เกิดประสิทธิผลอย่างต่อเนื่อง